Je Jehans de Bynan, chevaliers, faiz savoir à touz ces qui verront ces presantes lettres que je tien de la noble dame Lore, fame çay en arrier le noble baron Jeham, comte de Bourgoigne et signour de Salins, en fié que l’on appele le dyeme Saint-Aignien, qui siet à Ruffey, à Bers et à Quintegney et en quelque leu que il sie, em blez et en vins, et le meys Costantin de La Tothiere, et les apertenances doudit meys, et en suis antrez en l’omage lige à la[dite] dame, sauve la feauté mons. Jeham de Chalon, signour d’Arlay. En tesmoignage de ceste chose, pour ce que je n’ay seel, li honoraubles hons et discreit Willermes, diens de Lons, à ma priere et à ma requeste, a mis son seel pendant en ces lettres.., qui furent faites le lundi après l’uitaive de la saint Martin, l’an Nostre Signour qui corroit par mil CC sexante et douze.